**รายงานการประชุมสภาองค์การบริหารส่วนตำบลหินดาด**

**สมัยสามัญ สมัยที่ 4 ครั้งที่ 1 / 2555**

**วันศุกร์ที่ 9 เดือน พฤศจิกายน พ.ศ. 2555**

**ณ ห้องประชุมสภาองค์การบริหารส่วนตำบลหินดาด**

**เริ่มประชุมเวลา 09.00 น.**

**เลขานุการสภาฯ** ได้ตรวจรายชื่อผู้มาประชุมเห็นว่าครบองค์ประชุมแล้ว จึงได้เชิญประธานสภาฯ

จุดเทียน ธูป บูชาประรัตนตรัย กล่าวเปิดประชุม และเข้าสู่ระเบียบวาระการ ประชุมตามลำดับ

**ระเบียบวาระที่ 1** **เรื่องประธานแจ้งให้ทราบ**

**ประธานสภาฯ**  1.1 สำหรับสมาชิกสภา อบต.หินดาด ให้เปิดบัญชีธนาคารกรุงไทยแล้วถ่ายหน้า

บัญชีส่งให้การเงิน อบต.หินดาด (เฉพาะรายใหม่)

1.2 ให้สมาชิก อบต. ทุกท่านแจ้งหมายเลขโทรศัพท์ที่สามารถติดต่อได้ ให้ทาง อบต.ทราบและหากมีการเปลี่ยนแปลงหมายเลขโทรศัพท์ กรุณาแจ้งให้ อบต.

ทราบด้วย

**ที่ประชุม** รับทราบ

**ระเบียบวาระที่ 2** **เรื่องรับรองรายงานการประชุมครั้งที่ผ่านมา การประชุมสภาฯ ครั้งแรกในวันที่ 7**

**เดือน พฤศจิกายน พ.ศ. 2555**

**มติที่ประชุม** มีมติรับรองดังนี้

* เห็นชอบ 46 เสียง
* ไม่เห็นชอบ 0 เสียง
* งดออกเสียง 1 เสียง (ประธานฯ งดออกเสียง)

**ระเบียบวาระที่ 3** **การแถลงนโยบายของผู้บริหารต่อสภาองค์การบริหารส่วนตำบลหินดาด**

**ประธานสภาฯ** ขอเชิญท่านนายกองค์การบริหารส่วนตำบลหินดาด ได้แถลงนโยบายของผู้บริหาร

ต่อสภาฯ เพื่อรับทราบนโยบายในการบริหารงาน

**นายก อบต.** เรียน ประธานสภาฯ สมาชิกสภา อบต.หินดาด และแขกผู้มีเกียรติที่เคารพทุกท่าน

กระผมนายประพันธ์ เชาวน์ดี นายกองค์การบริหารส่วนตำบลหินดาด มีความ ซาบซึ้งใจที่ได้รับความไว้วางใจจากประชาชนในเขตตำบลหินดาด ลงคะแนน เลือกตั้งให้ได้รับตำแหน่งนายกองค์การบริหารส่วนตำบลหินดาด และคณะกรรมการ

การเลือกตั้งประจำจังหวัดนครราชสีมาได้ประกาศรับรองผลการเลือกตั้ง เป็นที่

เรียบร้อยแล้ว นั้น

บัดนี้ กระผมนายกองค์การบริหารส่วนตำบลหินดาด เรียบร้อยแล้ว

โดยยึดมั่นในการบริหารราชการส่วนท้องถิ่นตามระบอบประชาธิปไตย อันมี พระมหากษัตริย์ทรงเป็นประมุข และครอบคลุมถึงอำนาจหน้าที่ในการพัฒนา

/ ท้องถิ่น....

-2-

ท้องถิ่น ทั้งในด้านเศรษฐกิจ สังคม และวัฒนธรรม ตามบทบัญญัติในมาตรา 66 , 67 และมาตรา 68 แห่งพระราชบัญญัติสภาตำบลและองค์การบริหารส่วน ตำบล พ.ศ. 2537 แก้ไขเพิ่มเติมถึง พ.ศ. 2552

จึงขอแถลงนโยบายดังกล่าวต่อสภาองค์การบริหารส่วนตำบลหินดาด เพื่อให้ทราบถึงแนวทางการบริหารราชการที่จะดำเนินการพัฒนาตำบลหินดาดให้ มั่นคงและยั่งยืนในแต่ละด้าน ดังต่อไปนี้

**นโยบายข้อที่ 1** การปฏิรูปการบริหารจัดการองค์การบริหารส่วนตำบล

หินดาด ที่มุ่งเน้นการพัฒนาศักยภาพองค์กร ให้สอดคล้องกับทิศทางการทำงาน ภายใต้หลักธรรมาภิบาลเพื่อพัฒนาไปสู่ความเป็นองค์กรที่มีความโปร่งใส และเป็น

ที่พึงพอใจของสังคม

1.1 ส่งเสริมการพัฒนาและปรับปรุงวิธีการพร้อมทั้งกระบวนการทำงาน

ด้วยการบริหารงานเชิงรุกอย่างมีประสิทธิภาพ อันก่อให้เกิดประโยชน์แก่ประชาชน

โดยตรงด้วยความสะดวก รวดเร็วและเป็นธรรม โดยทั่วถึงกัน

1.2 พัฒนาและยกระดับการทำงานและการให้บริการเพื่อให้เป็นองค์กรที่

มีความโปร่งใส และตรวจสอบได้ ทุกขั้นตอน โดยเน้นความพึงพอใจของประชาชน

และสังคมโดยรวม

1.3 ส่งเสริม ปรับปรุงและพัฒนาระบบการบริหารงานบุคคล ตลอดจน

การพัฒนาศักยภาพของบุคลากรให้มีประสิทธิภาพต่อการปฏิบัติหน้าที่อันจะ

นำไปสู่ความเป็นเลิศในการบริหารประชาชน

**นโยบายข้อที่ 2** ส่งเสริมการบริหารจัดการด้านสิ่งแวดล้อม ที่ส่งผลต่อ

ความยั่งยืนของท้องถิ่น

2.1 พัฒนาแหล่งน้ำที่ตื้นเขินให้มีคุณประโยชน์ด้วยการขุดลอก คูคลอง

และจัดทำฝายกั้นน้ำเพื่อเป็นแหล่งเก็บน้ำไว้ใช้ฤดูแล้ง

2.2 ศึกษาและสำรวจแหล่งน้ำธรรมชาติที่มีอยู่ทั่วทั้งตำบลหินดาด

เพื่อที่จะพัฒนาและปรับปรุงให้ประชาชนสามารถที่จะใช้ประโยชน์ร่วมกัน

2.3 ส่งเสริมการพัฒนาแหล่งน้ำให้เกิดประโยชน์เพื่อการบริโภค อุปโภค

และเพื่อการเกษตร ของพี่น้องประชาชนในระยะยาว และให้เกิดความยั่งยืนต่อไป

**นโยบายข้อที่ 3** ส่งเสริมและพัฒนาการศึกษาทั้งในระบบและนอกระบบ

เพื่อนำไปสู่ความเป็นเลิศทางการศึกษาในระดับท้องถิ่น

3.1 ส่งเสริมและพัฒนาศูนย์พัฒนาเด็กเล็ก ให้เป็นศูนย์พัฒนาเด็กเล็กที่

น่าอยู่ และพัฒนาไปสู่ความเป็นเลิศด้านการพัฒนาการของเด็ก ในมิติต่าง ๆ กัน

อาทิเช่น ด้านร่างกาย อารมณ์ จิตใจ สังคมสิ่งแวดล้อม และสติปัญญา เป็นต้น

3.2 สนับสนุนและส่งเสริมการจัดประสบการณ์การเรียนรู้ของเด็กเล็กใน

ศูนย์พัฒนาเด็กเล็กที่มีอยู่ เป็นรูปแบบการบริการที่ไม่คิดมูลค่า ผู้ปกครองจะต้องไม่ แบกรับภาระด้านค่าใช้จ่าย

/3.3 ส่งเสริมสนับสนุน...

-3-

3.3 ส่งเสริมสนับสนุนการจัดการศึกษาขั้นพื้นฐานของโรงเรียนที่อยู่ใน

เขตตำบลหินดาด สามารถพัฒนาการเรียนการสอน ให้มีคุณภาพ และ

ประสิทธิภาพยิ่งขึ้น

3.4 ส่งเสริมการศึกษาในระบบให้กับประชาชนและเยาวชนได้มีโอกาส

เข้าศึกษาเรียนรู้โดยเฉพาะอย่างยิ่ง การประสานการเชื่อมโยงกับศูนย์การเรียนรู้

ของตำบลและระดับอำเภอ

**นโยบายข้อที่ 4** ส่งเสริมการพัฒนางานทางด้านโครงสร้างพื้นฐาน

4.1 จัดลำดับความสำคัญในการพัฒนาโครงสร้างพื้นฐานโดยประชาชนมี

ส่วนร่วม

4.2 ส่งเสริมให้ประชาชนมีส่วนร่วมในการทำแผนพัฒนาตำบล เพื่อเป็น เกณฑ์ในการพัฒนาตำบลให้ตรงความต้องการของประชาชน

4.3 จัดให้มีระบบไฟฟ้าสาธารณะและไฟฟ้าประจำบ้านอย่างทั่วถึง ตามลำดับความสำคัญ

4.4 ปรับปรุงเส้นทางคมนาคมให้สามารถรองรับการขยายตัวของหมู่บ้าน และพื้นที่ต่าง ๆ ในเขตพื้นที่รับผิดชอบในตำบลหินดาด และรอยต่อระหว่าง ท้องถิ่นให้สามารถสัญจรไปมาได้อย่างสะดวก ทางเชื่อมระหว่างตำบลเพื่อขนส่ง พืชผลทางการเกษตร

**นโยบายข้อที่ 5** พัฒนาประสิทธิภาพในการส่งเสริมงานสุขภาพและ สวัสดิการทางสังคม

5.1 ส่งเสริมให้มีการบริการสาธารณสุขเคลื่อนที่และการบริการด้าน สุขภาพในเชิงรุก ทั้งการป้องกันโรคติดต่อและโรคไม่ติดต่อ แต่เป็นอันตรายหรือมี ผลกระทบต่อสุขภาพของพี่น้องประชาชน จัดให้มีการบริการสาธารณสุขแก่ ประชาชนอย่างทั่วถึงในทุกหมู่บ้านและชุมชน

5.2 ส่งเสริมและสนับสนุนการจัดทำแผนสุขภาพของอบต.หินดาดให้ สามารถเป็นแผนพัฒนาสุขภาพที่เชื่อมโยงกับแผนพัฒนาสุขภาพของจังหวัด

5.3 จัดให้มีสวัสดิการทางด้านสุขภาพอนามัย การช่วยเหลือผู้ตกอยู่ใน ภาวะยากลำบาก เช่น การสนับสนุนเบี้ยยังชีพแก่ผู้สูงอายุ คนพิการและผู้ป่วย โรคเอดส์ให้เกิดขึ้นอย่างต่อเนื่อง เป็นธรรม และมีประสิทธิภาพมากยิ่งขึ้น

**นโยบายข้อที่ 6** พัฒนาและส่งเสริมการกีฬาและนันทนาการในระดับ หมู่บ้าน ตำบล อำเภอ และจังหวัด

พัฒนาการกีฬาและกิจกรรมนันทนาการทุกหมู่บ้านให้ก้าวสู่ในระดับ อำเภอและจังหวัดโดยจะดำเนินการประสานงานกับสมาคมกีฬาจังหวัด นครราชสีมาและการกีฬาแห่งประเทศไทย

/นโยบายข้อที่ 7...

-4-

**นโยบายข้อที่ 7** ส่งเสริมสนับสนุนกิจกรรมกลุ่มสตรี เยาวชนและ

ประชาชนตามแนวปรัชญาเศรษฐกิจพอเพียง

ส่งเสริมสนับสนุนกิจกรรมกลุ่มสตรี เยาวชน อสม. อปพร. และกลุ่ม อาชีพต่าง ๆ ให้บริหารจัดการอย่างมีระบบอย่างต่อเนื่องและยั่งยืน โดยให้มีการ บริหารและการจัดการกันเองอย่างมีประสิทธิภาพโดยยึดหลักเศรษฐกิจพอเพียง

**นโยบายข้อที่ 8** บำรุงรักษาศิลปะ จารีตประเพณี ภูมิปัญญาท้องถิ่นและ

วัฒนธรรมอันดีของท้องถิ่น

ส่งเสริมทำนุบำรุงและรักษาศิลปวัฒนธรรม ขนบธรรมเนียมประเพณีและ ภูมิปัญญาท้องถิ่น พร้อมทั้งฟื้นฟูต่อยอดแหล่งเรียนรู้ทางวัฒนธรรมเพื่อส่งเสริม การเรียนรู้ โดยเฉพาะเด็กและเยาวชน

**นโยบายข้อที่ 9** เสริมสร้าง ความสมานฉันท์ และความสามัคคีของ ประชาชนในท้องถิ่น

ส่งเสริมให้ผู้บริหารท้องถิ่น สมาชิกสภาท้องถิ่น พนักงานและลูกจ้างทุกคน

ยึดหลักธรรมาภิบาล มีคุณธรรมและจริยธรรมบริหารราชการตามหลักการมีส่วน ร่วมในการสร้างความสมานฉันท์ของทุกภาคส่วน เพื่อให้เกิดความสามัคคี

เชื่อมโยงเป็นเครือข่ายการพัฒนาท้องถิ่นให้มั่นคงและยั่งยืน

ซึ่งนโยบายที่กล่าวนี้ กระผมและคณะผู้บริหารมีความตั้งใจที่จะดำเนินการ

ให้เป็นรูปธรรมและโปร่งใส โดยนำงบประมาณของ อบต.หินดาด และเงินสนับสนุน

จากหน่วยงานต่าง ๆ ของรัฐ นำไปแก้ไขปัญหาอย่างเป็นระบบเป็นขั้นตอน และมี แผนต่อเนื่องกับแผนยุทธศาสตร์ของจังหวัด หวังว่าท่านประธานสภาฯ และสมาชิก

สภาฯ ทุกท่านจะให้ความร่วมมือและช่วยกันพัฒนาโครงการต่าง ๆ สามารถ

ดำเนินการเป็นไปตามเป้าวัตถุประสงค์และแก้ไขความทุกข์ยากเดือดร้อนของ

ประชาชน สร้างความเจริญแก่ท้องถิ่น

กระผมขอให้ความเชื่อมั่นแก่สภา สมาชิกสภาองค์การบริหารส่วนตำบล

หินดาด ว่าจะมุ่งมั่นบริหารราชการด้วยความซื่อสัตย์ สุจริตและยึดประโยชน์สุข

ของประชาชนชาวตำบลหินดาดเป็นที่ตั้ง อย่างแท้จริง

จึงเรียนมาเพื่อให้ท่านประธานสภา สมาชิกสภาองค์การบริหารส่วนตำบล

หินดาด และแขกผู้มีเกียรติทุกท่านได้ทราบ ขอบพระคุณครับ

**ประธานสภาฯ** มีสมาชิกสภาฯ ท่านใดที่จะสอบถามรายละเอียดนโยบายที่ผู้บริหารได้แถลงไปแล้ว

หรือไม่

**ที่ประชุม** -ไม่มี

**ประธานสภาฯ** ถ้าไม่มีกระผมขอเข้าสู่ระเบียบวาระต่อไป

/ระเบียบวาระที่ 4...

-5-

**ระเบียบวาระที่ 4**  **เรื่องอื่น ๆ**

**ประธานสภาฯ** ได้เชิญแขกผู้มีเกียรติได้พูดคุยกับสมาชิกสภาฯ และพี่น้องประชาชนที่เข้าร่วมรับฟัง

การแถลงนโยบายของผู้บริหารโดยมีรายชื่อดังต่อไปนี้

**แขกผู้มีเกียรติ**

**1. ส.ส.วิสิทธิ์ พิทยาภรณ์** ได้กล่าวแนะนำวิธีการทำงานร่วมระหว่างฝ่ายบริหารและฝ่ายสภาฯ ขอให้มีการ

พูดคุย สร้างความสามัคคีร่วมกัน และอวยพรให้นายกฯ ได้ประสบความสำเร็จใน

การนำพาองค์กรของท่านพัฒนาไปตามแนวทางที่ได้กำหนดไว้ในนโยบายที่แถลงต่อ

สภาต่อไป

**2. นายรชต ด่านกุล** กล่าวแสดงความยินดีกับท่านนายกและสมาชิกสภาทุกท่านฯ และได้กล่าวถึงการ

แก้ไขปัญหาให้กับพี่น้องประชาชน เรื่องปัญหาภัยแล้งว่าจะจัดรถน้ำเพื่อบรรเทา

ความเดือดร้อนของประชาชนตลอดจนถึงการเจาะบ่อบาดาล

**3. นายเชาวลิต เกิดกลาง** ได้มีเรื่องที่จะแจ้งให้ที่ประชุมทราบ ดังนี้

**ผอ.ร.ร.ปราสาทวิทยา** - ทางโรงเรียนได้จัดงานคืนสู่เหย้าชาวปราสาทวิทย์ฯ ในวันที่ 22 ธ.ค. 55

โดยภาคเช้าจะมีการจัดผ้าป่าเพื่อการศึกษา โดยมีพระอาจารย์เอ เป็นผู้นำผ้าป่า

จากศิษยานุศิษย์ของท่านมาร่วมถวายผ้าป่าดังกล่าวฯ และภาคค่ำได้จัดงานสังสรรค์

คืนสู่เหย้าชาวปรสารทวิทย์ฯ จึงขอเรียนเชิญทุกท่านร่วมทอดผ้าป่าสามัคคีร่วมกัน

**4. หัวหน้าสำนักชลประทานที่ 8** ได้แสดงความยินดีกับท่านนายกฯ และแจ้งให้ที่ประชุมทราบ โดยขอความร่วมมือ

งดปลูกพืชในฤดูแล้งเนื่องจากในปีนี้คาดว่าจะแล้งมากกว่าปีที่ผ่านมา จึงมีความ

จำเป็นที่จะต้องกักเก็บน้ำไว้สำหรับอุปโภคและบริโภคในหน้าแล้ง

**ที่ประชุม** รับทราบ

**ประธานสภาฯ** ได้เชิญกำนันตำบลหินดาดได้พูดคุยกับผู้เข้าร่วมประชุม

**กำนันตำบลหินดาด** ได้พูดคุยกับผู้เข้าร่วมประชุมเกี่ยวกับปัญหายาเสพติด ขอให้ทุกท่านช่วยสอดส่อง

ดูแลบุตรหลานและให้ทุกภาคส่วนร่วมมือกันในการแก้ไขปัญหายาเสพติด ขอ

งบประมาณในการจัดหาชุดตรวจหายาเสพติด

- การขอรับสนับสนุนงบประมาณจากทางอบต. ในการจัดหาเครื่องตรวจคุณภาพดิน

- การสำรวจปัญหาด้านภัยแล้งของแต่ละหมู่บ้านให้สำรวจตามความเป็นจริง

- ขอให้สำรวจพื้นที่ตำบลหินดาดเพื่อดูว่าที่ใดจะสามารถจัดเป็นพื้นที่สาธารณประโยชน์

**ที่ประชุม** รับทราบ

**ประธานสภาฯ**  ขอเชิญนายกฯ ได้หารือการจัดงานวันพ่อ ในวันที่ 5 ธันวาคม พ.ศ. 2555

**นายกฯ**  ตามที่ทาง อบต.หินดาด ได้มีการจัดกิจกรรมเฉลิมพระเกียรติพระบาทสมเด็จพระ

เจ้าอยู่หัวเป็นประจำมาทุกปี เพื่อให้พี่น้องประชาชนชาวตำบลหินดาด ได้มีโอกาส

ร่วมแสดงออกถึงความจงรักภักดีต่อในหลวงของเรา จึงขอความคิดเห็นของท่าน

สมาชิกในการจัดงานดังกล่าว โดยช่วงเช้าจะจัดให้มีการทำบุญเลี้ยงเพลพระที่

สำนักงานฯ และภาคค่ำจัดให้มีการถวายพานพุ่มและจุดเทียนชัยถวายพระพรโดย

/จะเชิญทุกภาคส่วน...

-6-

จะเชิญทุกภาคส่วนเข้าร่วมกิจกรรมดังกล่าว

**ที่ประชุม** ได้ปรึกษาหารือแล้วเห็นด้วยกับการจัดกิจกรรมงานดังกล่าวฯ

**ประธานสภาฯ** มีสมาชิกสภาท่านใดจะเสนอเรื่องอื่น ๆ อีกหรือไม่

**นายสุระชาติ กึมขุนทด**  ได้สอบถามเรื่องการจัดเก็บขยะในเขตตำบลหินดาด

**ปลัด อบต.** ได้ชี้แจงเกี่ยวกับการจัดเก็บขยะมูลฝอยในพื้นที่ตำบลหินดาด ว่าทางอบต. ได้ตั้ง

งบประมาณในการจัดเก็บขยะมูลฝอยโดยจะใช้เป็นลักษณะการจ้างเหมาบริการการ

จัดเก็บ แต่เนื่องจากจำนวนถึงขยะมีจำนวนไม่เพียงพอซึ่งทางอบต. มีจำนวน

หมู่บ้านที่อยู่ในเขตพื้นที่ จำนวน 24 หมู่บ้าน ประกอบกับงบประมาณที่ตั้งไว้ใน

การจัดซื้อถังขยะไว้นั้น ยังไม่มีงบประมาณเข้ามาจึงยังไม่สามารถดำเนินการจัดซื้อ

เพิ่มเติมได้ ในส่วนของการจัดหาผู้ประกอบการจัดเก็บขยะมูลฝอยนั้น คาดว่าจะ

ดำเนินการจัดหาในช่วงเดือนมกราคมหรือไม่ก็กุมภาพันธ์จะต้องดูเรื่องความพร้อม

ของงบประมาณ อัตราค่าบริการประมาณ 20 บาทต่อเดือนต่อหลังคาเรือน ส่วน

รายละเอียดนั้นจะต้องใช้เวลาในการพูดคุยเป็นกิจจะลักษณะค่อนข้างมากจึงเห็นว่า

จะนำเรื่องดังกล่าวไปบรรจุไว้ในระเบียบวาระการประชุมครั้งต่อไป

**ที่ประชุม** รับทราบ

**ประธานสภาฯ**  มีสมาชิกสภาฯ ท่านใดที่จะแจ้งให้ที่ประชุมทราบอีกหรือไม่

**ส.อบต.ม. 8** ได้แจ้งให้ที่ประชุมทราบว่าทางวัดบ้านศรีบุญเรืองได้จัดให้มีการเข้าปริวาสกรรมขึ้น โดยมีพระภิกษุสงฆ์ประมาณ 60 กว่ารูปมาร่วมกิจกรรมดังกล่าวจึงขอเรียนเชิญ

ทุกท่านที่สนใจเข้าร่วมกิจกรรมดังกล่าว

**ที่ประชุม** รับทราบ

**ปลัด อบต.** แจ้งที่ประชุมขอนัดหมายให้สมาชิกมาจัดทำเอกสารแสดงค่าใช้จ่ายในการเลือกตั้ง

ผู้มีความสนใจให้เข้ารับฟังการจัดทำเอกสารดังกล่าวในวันจันทร์ที่ 12 พ.ย. 55

เวลา 09.30 น. เป็นต้นไป โดยจะมีทางเจ้าหน้าที่ อบต. เป็นผู้แนะนำในการ กรอกเอกสารตลอดจนการจัดเตรียมเอกสารขั้นต่าง ๆ ให้ทราบ

**ที่ประชุม** รับทราบ

**ประธานสภาฯ** มีสมาชิกสภาฯ ท่านใด ที่จะเสนอเรื่องอื่น ๆ อีกหรือไม่

**ที่ประชุม** -ไม่มี

**ประธานสภาฯ** กล่าวปิดประชุม

**ปิดประชุมเวลา 12.20 น.**

ลงชื่อ นายสิริเชษฐ์ รุ่งสิทธิ์รัฐกร ผู้จดบันทึกการประชุม

(นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ นายสุวิทย์ ดวนขุนทด ผู้ตรวจรายงานการประชุม

(นายสุวิทย์ ดวนขุนทด)

ประธานสภาองค์การบริหารส่วนตำบลหินดาด